CELEX: C2004/284/57
Language: hu
Date: 2004-11-20 00:00:00
Title: T-392/04. sz. ügy: Gagliardi Salvatore által a Belső Piaci Harmonizációs Hivatal (védjegyek és formatervezési minták) (OHIM) ellen 2004. szeptember 24-én benyújtott kereset

20.11.2004   
            
            
               HU
            
            
               Az Európai Unió Hivatalos Lapja
            
            
               C 284/29
            
         Gagliardi Salvatore által a Belső Piaci Harmonizációs Hivatal (védjegyek és formatervezési minták) (OHIM) ellen 2004. szeptember 24-én benyújtott kereset
   (T-392/04. sz. ügy)
   (2004/C 284/57)
   Az eljárás nyelve: olasz
   Gagliardi Salvatore, az azonos nevű vállalkozás tulajdonosa, képviseli: Alex Schmitt, Paolo Biavati és Sandro Corona, ügyvédek, 2004. szeptember 24-én keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (OHIM) ellen.
   A Norma Lebensmittelfilialbetrieb GmbH & Co. KG is félként vett részt a fellebbezési tanács előtti eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az OHIM negyedik fellebbezési tanácsának 2004. június 15-i inter partes határozatát (R 0154/2002-4 sz. eljárás);
            
         
               —
            
            
               az Eljárási Szabályzat 87. cikke értelmében kötelezze a pervesztes feleket (az OHIM-ot, amennyiben felelősségét megállapítják, például a kérelemhez kötöttség elvének megsértéséért) a költségek viselésére.
            
         Jogalapok és fontosabb érvek:
   
               A közösségi védjegy bejegyzését kérelmező:
            
            
               A felperes
            
         
               Az érintett közösségi védjegy:
            
            
               „MANU” ábrás védjegy – 1.021.690 sz. bejegyzési kérelem a 18., 24. és 25. osztályba tartozó áruk vonatkozásában
            
         
               A felszólalási eljárásban hivatkozott védjegy vagy megjelölés jogosultja:
            
            
               A Norma Lebensmittelfilialbetrieb GmbH & Co. KG
            
         
               A felszólalási eljárásban hivatkozott védjegy vagy megjelölés:
            
            
               „MANOU” német szóvédjegy a 25. osztályba tartozó áruk (ruházati cikkek, cipők, kalapok) vonatkozásában
            
         
               A felszólalási osztály határozata:
            
            
               A felszólalás elutasítása
            
         
               A fellebbezési tanács határozata
            
            
               A fellebbezésnek helyt ad és a bejegyzési iránti kérelmet elutasítja
            
         
               Jogalapok:
            
            
               A közösségi védjegyről szóló, 40/94/EK rendelet 8. cikk (1) bekezdés b) pontjának téves alkalmazása. Felperes arra is hivatkozik, hogy a megtámadott határozat meghozatalára a kérelemhez kötöttség elvének megsértésével került sor, hiszen a védjegy bejegyzésére irányuló kérelmet a 18. és a 24. osztályon kívül, amelyek valójában nem voltak a felszólalás tárgyai, elutasította a 25. osztályba tartozó áruk tekintetében is, annak ellenére, hogy csak ez utóbbiak képezték a felszólalás tárgyát.